ОБЩИ БЕЛЕЖКИ И ПРЕПОРЪКИ

Обучението по физиология трябва да постигне следните ***задачи*** при студентите-магистри по медицина:

* Да усвоят необходимият обем знания по физиология на човека, предвиден в учебното съдържание
* Да прилагат знанията си по химия, биохимия, физика, биофизика, обща биология и морфология при отговаряне на въпроси и решаване на задачи от областта на физиологията
* Да прилагат знанията си от различни раздели на физиологията при решаване на проблеми, свързани с адаптацията на човешкия организъм към различни състояния и условия на средата.
* Да придобият сръчности и умения за провеждане на експерименти на животни, предвидени в учебната програма, и да интерпретират получените в експеримента резултати.
* Да извършват следните клинични методи на изследване:
* регистриране на електрокардиограма
* аускултация на сърдечни тонове
* фонокардиография
* измерване на артериално налягане
* измерване на белодробни обеми и капацитети
* определяне газовия състав на издишания въздух
* определяне на енергоразход по метода на непряката калориметрия
* клирънсов метод за изследване на бъбречната функция
* определяне на показатели на алкално-киселинното равновесие и корекция на отклоненията
* диагностика на ранна бременност
* изследване на клинично важни рефлекси у човек
* аудиометрия
* изследване на зрителна острота
* изследване на цветно зрение
* изследване на зенични рефлекси
* периметрия
* електроенцефалография
* ергография
* определяне брой на левкоцити и еритроцити; хемоглобин, хематокрит и изчисляване на еритроцитни индекси
* определяне на СУЕ
* определяне време на кръвоспиране и кръвосъсирване
* определяне на кръвни групи
* Да извършват анализ на резултатите от извършените клинични методи на изследване
* Да познават физиологичните интервали на основни показатели на състава на телесните течности и на параметри, характеризиращи основни функции в човешкия организъм.